Weblapok hátterének színének, szöveg színének beállítása:

 <BODY BGCOLOR=”háttér színe” TEXT=”szöveg színe”>

A parancsot a weblapunk elejére kell elhelyeznünk, közvetlenül a <HTML> parancs után. A színt megadhatjuk annak angol elnevezésével, vagy a html színkódjával, ekkor viszont a kód elé helyezzünk el # karaktert. A <BODY> parancsnak nincs záró párja!

Példák a parancs alkalmazására:

<BODY BGCOLOR=”YELLOW” TEXT=”BLUE”> hatását [itt nézheted meg](http://vajdaval.hu/upload/files/pelda1.html).

<BODY BGCOLOR=”#FDF5E6” TEXT=”#FFA07A”> hatását [itt nézheted meg](http://vajdaval.hu/upload/files/pelda2.html).

Képek a weblapon:

Parancsa az IMG, de több dolgot kell megadni egy kép elhelyezésénél a weblapon:

* SRC=”útvonal + kép neve + kép kiterjesztése”
	+ meg kell adni, hogy hol található az interneten a weblapon megjelentetni kívánt kép, valamint a kép nevét és kiterjesztését. Ezeket az adatokat úgy tudod bemásolni az idézőjelek közé, ha az interneten megtalált képre rákattintsz az egér jobb gombjával, majd kiválasztod a „Képcím másolása” parancsot, majd az idézőjelek közé víve a kurzort megnyomod Ctrl+V billentyűkódot. Ne ijedj meg, ha több sornyi szöveget másol be!
* ALIGN=”kép igazítása”
	+ Mindenképpen használd ezt a parancsot, mert ha nem, a képet úgy fogja kezelni, mintha a kép egy betű lenne, és a képet nem fogja körbe venni a szöveg! Megadhatjuk, hogy hol helyezkedjen el a kép: LEFT (balra) vagy RIGHT (jobbra).
		- <IMG SRC="https://moly.hu/system/covers/normal/covers\_357179.jpg?1436352346"> [hatásának szemléltetése](http://vajdaval.hu/upload/files/pelda3.html). (Nincs ALIGN parancs!)
		- <IMG SRC="https://moly.hu/system/covers/normal/covers\_357179.jpg?1436352346" ALIGN="LEFT"> [hatásának szemléltetése](http://vajdaval.hu/upload/files/pelda4.html).
		- <IMG SRC="https://moly.hu/system/covers/normal/covers\_357179.jpg?1436352346" ALIGN="RIGHT"> [hatásának szemléltetése](http://vajdaval.hu/upload/files/pelda5.HTML).
* WIDTH=kép szélessége”
	+ a kép szélességét megadhatjuk pontokban (1 cm kb. 28 képpont). Ebben az esetben bármilyen nagyságban van megnyitva a böngésző ablaka, a kép mérete nem fog megváltozni.
	+ a kép szélességét megadhatjuk százalékban. Ebben az esetben a kép szélessége mindig a böngésző szélességének adott százaléka lesz.
		- <IMG SRC="https://moly.hu/system/covers/normal/covers\_357179.jpg?1436352346" ALIGN="LEFT" WIDTH="140"> [hatásának szemléltetése](http://vajdaval.hu/upload/files/pelda6.html).
		- <IMG SRC="https://moly.hu/system/covers/normal/covers\_357179.jpg?1436352346" ALIGN="LEFT" WIDTH="10%"> [hatásának szemléltetése](http://vajdaval.hu/upload/files/pelda7.html).
		- Mindkét esetben változtasd a böngésződ ablakának a szélességét!
* HEIGHT=”kép magassága”
	+ lásd a kép szélességénél leírtakat, csak az a kép magasságára lesz igaz.
	+ Ha a WIDTH és a HEIGHT parancsok közül csak az egyiket használjuk, a kép másik mérete méretarányosan változni fog. Ha mindkét parancsot használjuk, a kép gyakran torzul.

Készíts weblapot a [minta](http://vajdaval.hu/upload/files/feladat.html) alapján!

Töltsd le a vajdaval.hu-ról a „Nyers” szöveget! A weblapodon szintén legyen két kép, Az egyik a könyv borítójáról, a másik kép az íróról, hasonló elrendezésben, mint a mintán láthatod. (Te add meg a kép méreteit!)

Szabadon választhatod meg a háttérszínt, betűszínt. Az író neve H2-es, a könyv címe H1-es címsor legyen! Változtasd meg itt a szöveg színét is.

Helyezz el legalább két linket a szövegben, ami a szöveggel kapcsolatos weblapra utal.

Emelj ki szövegrészt a félkövér, dől vagy aláhúzások valamelyikével!

A kész munkádat küldd el a val.zsolt.dvtk@gmail.com címre. A levél tárgya: 8. Info házi legyen.

Kedden dolgozat lesz belőle.

Ha kérdésed van, azt a zelena.dvtk@gmail.com címre írd meg, vagy keress skype-on. (Felhasználónevem: zelena.dvtk)

Segítségül a minta forrása:

<HTML>

<BODY BGCOLOR=”YELLOW” TEXT=”BLUE”>

<H2><FONT COLOR="RED">Gerald Durrell</FONT>

<H1 ALIGN="CENTER"><FONT COLOR="GREEN">Családom és egyéb állatfajták</FONT></H1><P ALIGN="LEFT">

<IMG SRC="https://moly.hu/system/covers/normal/covers\_357179.jpg?1436352346" ALIGN="LEFT" HEIGHT="50">Mit lehet tenni, ha <A HREF="https://hu.wikipedia.org/wiki/Anglia\_t%C3%B6rt%C3%A9nelme">Angliában</A> mindig esik az eső, köd van, mindenki náthás, és <B>Margo</B> pattanásai nemhogy elmúlnának, hanem egyre sokasodnak?... A megoldás: át kell költözni melegebb ég alá, pontosabban a görög szigetvilág paradicsomi fészkébe: <A HREF="https://hu.wikipedia.org/wiki/Korfu">Korfura</A>. A nem is kissé excentrikus <B>Durrell</B> család tagjai - a gondterhelt konyhaművész mama, és gyermekei: a kiterjedt baráti körrel rendelkező és rosszkedvű író, <B>Larry</B>: a fegyvergyűjtő és -szakértő Leslie: a szerelmes hajlandóságú <B>Margo</B>, végül pedig - de nem utoljára! - minden rendű és rangú élőlény szenvedélyes barátja: <B>Gerry</B> - mind megtalálják a hajlamaiknak legjobban megfelelő éghajlatot és elfoglaltságot ezen a gyönyörű szigeten, ahol csodával határos módon mindig sikerül emberi és nem emberi állatseregletüket újabb, egyre érdekesebb példányokkal gyarapítani...<IMG SRC="data:image/jpeg...KysoP/9k" ALIGN="RIGHT" WIDTH="100">

</HTML>